open-index/open-wikipedia-markdown huggingface dataset:
Hohde

**Hohde** on suomalainen terveydenhoitoalan yrityskonserni, jonka päätoimialana ovat hammaslääkäripalvelut. Kuopiossa kotipaikkaansa pitävä konserni pyrkii valtakunnalliseksi, ja tytäryhtiö Hammas-Hohde Oy on kasvanut 2010-luvulta alkaen monin yritysostoin, muun muassa ostamalla vuonna 2023 Pihlajalinnan 16 hammasklinikkaa käsittävät suunterveystoiminnot.

Hohde-konserni tuottaa Pihlajalinna-kaupan jälkeen suun terveydenhuollon palveluita 20 paikkakunnalla, ja sen henkilöstömäärä kaksinkertaistui kaupan myötä noin 250:stä yli 500:n. Konserniin kuuluvalla Loisto Laboratoriot Oy:llä on toimipisteet kymmenessä kaupungissa Suomessa, ja yhtiössä työskentelee noin 100 henkeä.

## Ostettuja yrityksiä
*2019: Gasellin Hammaslääkärit Oy, Helsinki
*2021: Tikkurilan Hammaslääkärikeskus (Oris Oy), Vantaa
*2022: PlusTerveys Kvalident Oy, hammaslaboratorio, Helsinki ja Espoo
*2022: Hammas & Hammas Pääkaupunkiseutu Oy, Helsinki ja Espoo
*2023: Pihlajalinnan hammashoitoliiketoiminta, useita paikkakuntia
*2023: Hammaslääkärit Vesala Oy, Ilmajoki, Lapua, Seinäjoki

## Lähteet
Kaupunkikuva

**Kaupunkikuva** on kaupungin, kaupunginosan tai pienemmän kaupunkiseudun osa-alueen muodostama näköala tai laajempi näkymä. Se saattaa joskus liittyä kulttuuri-identiteetin muodostumiseen. Kaupunkikuvan muodostavia tekijöitä ovat rakennukset, katuverkko, katuaukiot, pysäköintialueet ja muut kaupunkialueen osa-alueet. Se, millaiseksi kaupunkikuvan halutaan muodostuvan, on olennaisesti huomioon otettava seikka kaupunkisuunnittelussa. Suomessa kaupunkikuvatooimikunta on kaupungin erityinen asiantuntijatoimielin, joka antaa lausunnon rakennushankkeista, jotka ovat suuria ja vaikuttavat merkittävästi kaupunkikuvaan tai joissa on jotain huomioitavaa rakennussuojelun kannalta.

## Lähteet
Liisa Poppius

**Aune Liisa Poppius** (17. marraskuuta 1900 – 16. heinäkuuta 1979) oli suomalainen sukututkija ja Valtionarkiston kanslisti.

## Julkaisuja
* *Finnen suku*, tekijät Liisa Poppius ja Yrjö Raevuori. Tampereen historiallisen seuran julkaisuja 2. Tampere 1934
* *Hatanpään kartano ja sen omistajat neljän viimeisen vuosisadan aikana*.  Tampere. Tutkimuksia ja kuvauksia. 2. Tampere 1934
* *Haarlan suku*, tekijät Liisa Poppius ja Yrjö Raevuori. Rafael Haarla, Tampere 1936
* *Lapin Kulju ja Kulju-Suomisen suku*, tekijät Liisa Poppius ja Yrjö Raevuori. Suomisen nahkatehdas, Nakkila 1937
* *Ignatius-suku*. A. Ignatius, Helsinki 1942
* *Litzelius, Lizelius, Litzell*. Suomen sukututkimusseuran julkaisu. 16 ; Uusi sukukirja, 1. Helsinki 1943
* *Uusi sukukirja 1: 2 vihko*; toim. Ilma Orkamo ja Liisa Poppius. Suomen sukututkimusseuran julkaisuja 16. Otava 1943
* *Katariina Thorvöst ja hänen kosijansa* teoksessa *Käräjäpukareita ja käräjäjuttuja: kansamme historiaa tuomiokirjojen valossa*. WSOY 1945
* *Jämsäläinen suku Marttila - Tuorila - Hyppölä*. Aleksi Hyppölä, Tampere 1945
* *Hämäläisiä sukuja. 1, Hörtsänä - Turtola*. Jalmari Finnen säätiön julkaisuja, 1. Forssa 1948
* *Hämäläisiä sukuja. 2, Melkas - Tiura - Nuutila*. Jalmari Finnen säätiön julkaisuja, 2. Forssa 1948
* *Hämäläisiä sukuja: Pohjola - Uotila - Paasikivi*. Jalmari Finnen säätiön julkaisuja, 3. Forssa 1949
* *Hämäläisiä sukuja: Pastell*. Jalmari Finnen säätiön julkaisuja, 4. Forssa 1950
* *Ohtolasta Tammerkoskelle: katkelmia erään suvun historiasta*, tekijät Liisa Poppius ja Yrjö Raevuori. Helsinki 1952
* *Längelmäveden seudun historia. 2, Kuhmalahden historia 2*; kirj. Martti Mikkola, Eino Jutikkala, J. V. Wallinheimo, Liisa Poppius. Kuhmalahden kunta, Hämeenlinna 1954
* *Släkten Poppius: baserad på den av Liisa Poppius år 1943 utgivna släktkrönikan*. Gunnar Poppius, Borgå 1966

## Lähteet

## Aiheesta muualla
* Uusi sukukirja työn alaisena. Parinkymmenen suvun menneisyyttä tutkitaan. Sukututkijoista on puutetta, Aamulehti, 24.03.1939, nro 81, s. 4, Kansalliskirjaston digitaaliset aineistot
Ilma Orkamo

**Ilma Orkamo** (o.s. Blom; 22. joulukuuta 1892 – 21. helmikuuta 1977) oli suomalainen sukututkija.

Orkamo kuoli vuonna 1977. Hänet on haudattu Vantaalla Honkanummen hautausmaalle.

## Julkaisuja
* *Tammerkosken ensimmäinen miljoonikko, kihlakunnantuomari Claes Detloffson Bars*. Tampere. Tutkimuksia ja kuvauksia, 2. Tampere 1934
* *Satakunnan Jonsson-suku*; tekijät Ilma Orkamo ja Yrjö Raevuori.  Artturi Hellemaa, Ulvila 1935, näköispainos 1994
* *Tuderus, Tudeer*. Uusi sukukirja 1. Helsinki 1943
* *Uusi sukukirja 1: 2 vihko*; toim. Ilma Orkamo ja Liisa Poppius. Suomen sukututkimusseuran julkaisuja 16. Otava 1943
* *Rautalin-Paavola-Sohlberg*. Tekijä, Helsinki 1951
* *Vanhan-Ruoveden historia. Liiteosa*; kirj. Mauno Jokipii, Viljo Nissilä, Ilma Orkamo. Vanhan-Ruoveden historiatoimikunta, Vammala 1960, Vanhan Ruoveden historiatoimikunta - Keuruun kaupunki, Keuruu  1990
* *Helkkilän Hellman-suku vuodesta 1540 nykypäiviin*. Helkkilän Hellman-suvun sukutoimikunta, Helsinki 1964, 2. painos Turku 1981
* *Pysing/Pyysalon suvun sukuluettelo. 3*, luettelon koonneet vuosina 1937, 1988, 1993 ja 1998 Ilma Orkamo, Tauno Pyysalo ja Maija Hulkkonen. Pysing/Pyysalon sukuseura, Lappeenranta 1998 
* *Pysing/Pyysalon suvun sukuluettelo. 4*, luettelon koonneet vuosina 1937, 1988, 1993 ja 1998 Ilma Orkamo, Tauno Pyysalo ja Maija Hulkkonen. Pysing/Pyysalon sukuseura, Lappeenranta 2003

## Lähteet

## Aiheesta muualla
* Uusi sukukirja työn alaisena. Parinkymmenen suvun menneisyyttä tutkitaan. Sukututkijoista on puutetta, Aamulehti, 24.03.1939, nro 81, s. 4, Kansalliskirjaston digitaaliset aineistot
BioMérieux

**BioMérieux SA** on in vitro -diagnostiikkaan keskittynyt biotekniikkayritys ja yksi alan merkittävimmistä toimijoista. Se valmistaa tuotteita sydän- ja verisuonitautien, syöpien ja tartuntatautien diagnosointiin sekä ruoan, lääkevalmisteiden ja kosmetiikan mikrobiologiseen testaukseen. Yrityksen tuotevalikoimaan kuuluu regensseja, instrumentteja, ohjelmistoja ja palveluita.

BioMérieux’n perusti Alain Mérieux vuonna 1963. Sittemmin se on laajentanut toimintaansa 45 maahan ja työllisti vuonna 2023 noin 13 800 henkilöä. Yrityksen pääkonttori sijaitsee Marcy-l’Étoilessa, Ranskassa. BioMérieux listautui Pariisin pörssiin vuonna 2004.

## Lähteet

## Aiheesta muualla
* BioMérieux
Nordic Combat Uniform

**Nordic Combat Uniform** (**NCU**) on Pohjoismaiden yhteistyönä kehitetty sotilaan taisteluasujärjestelmä. Hankkeeseen osallistuvat Norja, Ruotsi, Suomi ja Tanska.

Asujärjestelmä on suunniteltu mahdollisimman joustavaksi ja kaikille sukupuolille sekä erilaisiin olosuhteisiin sopivaksi. Jokainen maa käyttää NCU-asusteissa omaa maastokuviotaan. Jalkineet, kypärät, käsineet ja muut varusteet eivät ole osa NCU:ta, vaan jokainen maa hankkii ne itse.

## Historia
NCU kehitettiin Pohjoismaiden puolustusyhteistyön Nordefco-hankkeena. Projekti aloitettiin vuonna 2016 ja kaksi tarjouskierrosta käytiin vuosina 2018–2019. Niiden perusteella neljän valmistajan asuja testattiin kenttäkokeissa sotilailla kaikissa hankkeen maissa. Lisäksi Suomessa tutkittiin soveltuvuutta arktisiin olosuhteisiin ja tanskalaiset testasivat aavikko- sekä viidakkoasuja Australiassa. Järjestelmän toimittajaksi valittiin norjalainen Oskar Pedersen AS vuonna 2022.

## Asukokonaisuus
NCU:n asukokonaisuus perustuu kerrospukeutumiseen. Asusteista voidaan koota Eurooppaan, aavikolle, viidakkoon ja kylmiin olosuhteisiin soveltuvat puvut.

NCU sisältää seuraavat vaatekerrokset:
* **Kerros 0**: Tavanomaiset alusvaatteet
* **Kerros 1**: Välivaatteet
** **1A**: Lämpimän sään verkkoalusasu
** **1B**: Froteevillainen pitkä aluskerrasto ja -takki
* **Kerros 2**: Päällysvaatteet
** **2A**: Eurooppalaisten olosuhteiden paita, takki ja housut
** **2B**: Aavikko- ja viidakko-olosuhteiden paita, takki ja housut
* **Kerros 3**: 
** **3A**: Lisättävä takki ja housut, -19°C -lämpötilaan asti
** **3B**: Kylmän sään lisättävä takki ja housut, 3A:n kanssa -42°C -lämpötilaan asti
* **Kerros 4**: Sadevaatteet
* **Kerros 5**: Lumimaastokuvio

## Suomessa
Suomen puolustusvoimat on tilannut kaikkia muita NCU:n osia, paitsi lumipuvun. Puolustusvoimat käyttää asujärjestelmästä nimitystä **Taisteluasujärjestelmä M23**. Asut tulevat käyttöön M04 ja M05 -pukujen rinnalle. Varusmiesten loma- ja komennusvarustuksena käytetään edelleen maastopukua M05. Ensimmäiset asut otettiin käyttöön joissain joukko-osastoissa vuoden 2024 alussa.

## Lähteet

## Aiheesta muualla
Pia Heikkilä

**Pia Heikkilä** (s. 1970) on suomalainen toimittaja, kuvaaja ja kirjailija, joka on erikoistunut Etelä-Aasiaan. Hän oli ensimmäinen Qatarissa toimivan Al Jazeera mediayhtiön palveluksessa työskennellyt suomalainen. Heikkilä on asunut Intiassa vuodesta 2010 ja hän on tutkija-aktivisti Jukka-Pekka Heikkilän sisko.  

## Ura
Pia Heikkilä on muun muassa raportoinut Afganistanin vaaleista ja afgaanipoliiseista, seksityöstä Bangladeshissa , journalismista Etelä-Aasiassa  sekä laajasti Intian yhteiskunnasta  . Heikkilä on työskennellyt CNN:lle, Al Jazeeralle, The Guardianille  sekä CNBC:lle ja hän toimii suomalaisessa mediassa Kauppalehden kirjeenvaihtajana  sekä YLE:n uutisten ja Helsingin Sanomien freelancetoimittajana. Hän on ollut mukana kehittämässä SAE-instituutin Lähi-idän Backpacker-journalismikurssia . 

## Kirjat ja niihin liittyvä tutkimus
*Operation Lipstick 2012 *Penguin Random House* 
*Operaatio Lipstick 2013 *Otava Kustannus* 
*Koodinimi Kajaali 2013 *Otava Kustannus*  

Milla Mäenhovin Tampereen yliopistolle vuonna 2022 toteutettu *Naiskatse ja maskuliinisuuden representaatiot* - Pro Gradu tutkimus syventyi Heikkilän Afganistanissa tapahtuvan menestysromaani  Operaatio Lipstickin nais - ja mieskuvien analysointiin. Chick lit - genreä käsittelevän tutkimuksen mukaan Operaatio Lipstick:n miesihanne noudatti Arto Jokisen vuonna 2000 teoksessa *Panssaroitu maskuliinisuus : Mies, väkivalta ja kulttuuri* esiteltyä länsimaista miesihannetta  ja oli samalla uskollinen chick-tekstien genrekonventioille. Mäenhovin tutkimuksen hahmorepresentaatioanalysissa korostuivat naishahmoille sallitut maskuliiniset piirteet. Mieshahmojen piirteissä heijastui rajoitetumpi feminiinisyys sekä miestoimijuuden hidas kehittyminen mediakulttuurissa. 

## Lähteet

## Aiheesta muualla
* Toimittajaprofiili http://muckrack.com/pia-heikkila 
* Kirjailijaprofiili Otava https://otava.fi/kirjailijat/pia-heikkila/ 
* Kirjailijaprofiili Penguin Random House https://www.penguin.co.in/book_author/pia-heikkila/
Daniel Rojas Pachas

**Daniel Rojas Pachas** (s. 1983) on perulainen kijailija, tutkija ja Cinosargo-kustantamon toiminanjohtaja. Hän varttui Liman (Perussa) ja Arican (Chilessä) välissä. Hän valmistunut pedagogiikasta ja viestinnästä sekä viestintätieteiden maisteri Tarapacán yliopistosta. Hän on julkaissut runokirjat Gramma, *Carne*, *Soma*, *Cristo Barroco*, *Allá fuera esta ese lugar que le dio forma a mi habla* ja M*ecanismo destinado al simulacro*. Rojas Pachas on myös julkaissut useita romaaneja ja esseekokoelmia. Hänen tieteellisen tutkimuksensa on omistettu chileläisten Roberto Bolañon, Enrique Lihnin ja kuubalaisen Reinaldo Arenasin teoksiin. Hän suoritti jatkotutkinnon latinalaisamerikkalaisesta kirjallisuudesta Guanajuaton Meksikossa yliopistossa. Hän asuu tällä hetkellä Belgiassa, maassa josta suorittaa jatkotutkintoa Katholieke Universiteit Leuven -yliopistossa. Rojas Pachasin kirjoituksia on esiintynyt useissa painetuissa tai virtuaalisissa Chilen tai Latinalaisen Amerikan kirjallisuuden antologioissa.

## Teokset
### Runoteokset
**Gramma*, 2009
**Soma*, 2012
**Flesh, Meat, and Beef*, 2017
### Proosa
**Random*, 2014
**Video killed the radio star*, 2016
**Rancor*, 2022

### Muut
**Realidades dialogantes*, 2010
**El arte de la cháchara: la poética de lo abigarrado en las novelas de [[Enrique Lihn]]*, 2023

## Lähteet

## Aiheesta muualla
*
Jakub Piotrowski

**Jakub Piotrowski** (s. 4. lokakuuta 1997 Toruń) on puolalainen jalkapalloilija, pelipaikaltaan keskikenttäpelaaja. Hän on pituudeltaan 188-senttimetrinen. Hän edustaa Bulgarian Efbet ligassa pelaavaa Ludogorets Razgradia. Hän on pelannut Puolan A-maajoukkueessa vuodesta 2023.

Piotrowski pelasi Chemik Bydgoszczin junioreissa ja on pelannut kotimaansa aikuisten sarjoissa Bydgoszczin edustusjoukkueen lisäksi Wda Świecien, Pogoń Szczecinin ja Stomil Olsztynin joukkueissa. Kesällä 2018 hän siirtyi Belgiaan, jossa hän pelasi 18 pääsarjaottelua Genkin ja Waasland-Beverenin joukkueissa. Vuosina 2020–2022 hän pelasi Saksan 2. Bundesliigassa Fortuna Düsseldorfin joukkueessa 43 liigaottelua ja teki niissä yhden maalin. Kesällä 2022 hän siirtyi bulgarialaiseen Ludogorets Razgradiin.

Piotrowski on pelannut Eurooppa-liigassa Genkin joukkueessa kaksi ottelua, joissa hän teki yhden maalin, ja Ludogorets Razgradin joukkueessa kuusi ottelua.

Piotrowski pelasi useissa Puolan nuorisomaajoukkueissa. Hän pelasi yhden ottelun alle 21-vuotiaiden EM-kilpailuissa 2019. Piotrowski pääsi Puolan A-maajoukkueessa kentälle ensimmäisen kerran lokakuussa 2023 EM-karsintaottelussa Färsaaria vastaan. Marraskuussa 2023 hän teki maalin tasapeliin päättyneessä EM-karsintaottelussa Tšekkiä vastaan. Hän teki maalin myös maaliskuussa 2024 EM-jatkokarsintaottelussa Viroa vastaan. Hän on pelannut maaliskuun 2024 loppuun mennessä viisi A-maaottelua.

## Lähteet
Weald

**Weald** () on laaja, kumpuileva metsäalue Kaakkois-Englannissa, Lontoon altaan ja Englannin kanaalin rannikon välissä. Se ulottuu noin 64 kilometriä lännestä itään ja sijaitsee Kentin, Surreyn, Sussexin sekä osittain myös Hampshiren kreivikuntien alueella.

Wealdin kallioperässä on erilaisista kivilajikerroksista muodostunut doomi, jota eroosio on muokannut voimakkaasti. Aluetta ympäröivät hevosenkengän muotoisesti North Downsin ja South Downsin kalkkikiviharjanteet, joiden läpi virtaa jokia pohjoiseen ja etelään. Vaikka suuri osa metsistä on kaadettu, Weald kuuluu yhä Englannin metsäisimpiin alueisiin.

Geologisesti Weald jakautuu kolmeen osa-alueeseen:
; High Weald : Wealdin keskiosassa sijaitseva High Weald, mukaan lukien Ashdown Forest, on luokiteltu maisemallisesti arvokkaaksi. Sen maaperä on niukkaravinteista ja kallioperä koostuu pääasiassa kovista hiekkakivilajeista. Alueelle ovat tyypillisiä vuolaat purot, jotka virtaavat syvissä ja metsäisissä kuruissa ().
; Low Weald  : High Wealdia ympäröivä Low Weald levittäytyy pohjoiseen, länteen ja etelään. Sen maaperä on savista ja kallioperä koostuu pehmeistä hiekkakivilajeista. Alueelle ovat ominaisia pienet niityt, laitumet, metsiköt ja pensasaidat.
; Greensand Ridge : Greensand Ridge sijaitsee Wealdin pohjois- ja länsireunalla. Tällä alueella sijaitsee myös Wealdin korkein kohta, Leith Hill (294&nbsp;m), Surreyssa. Greensand Ridgelle tunnusomainen vihreähiekka on kaivettaessa vihreää mutta muuttuu ilman vaikutuksesta kullankeltaiseksi.

## Lähteet
Bartosz Slisz

**Bartosz Slisz** (s. 29. maaliskuuta 1998 Rybnik) on puolalainen jalkapalloilija, pelipaikaltaan puolustava keskikenttäpelaaja. Hän on pituudeltaan 179-senttimetrinen. Hän edustaa pohjoisamerikkalaisessa MLS:ssä pelaavaa Atlanta Unitedia. Hän on pelannut Puolan A-maajoukkueessa vuodesta 2021.

Slisz edusti kotimaassaan ROW Rybnikiä vuoteen 2017, Zagłębie Lubinia vuosina 2017–2020 ja Legia Varsovaa vuosina 2020–2024. Hän on pelannut Puolan pääsarjassa Ekstraklasassa 164 ottelua ja tehnyt niissä viisi maalia. Hän voitti Puolan liigamestaruuden vuosina 2020 ja 2021 sekä Puolan cupin vuonna 2023. Kaudella 2021–2022 hän pelasi Eurooppa-liigassa kuusi ottelua. Slisz siirtyi tammikuussa 2024 yhdysvaltalaisseura Atlanta Unitediin.

Slisz pelasi useissa Puolan nuorisomaajoukkueissa. Hän pelasi avauskokoonpanossa Puolan kaikki neljä ottelua alle 20-vuotiaiden MM-kilpailuissa 2019. Slisz pääsi Puolan A-maajoukkueessa kentälle ensimmäisen kerran syyskuussa 2021 MM-karsintaottelussa San Marinoa vastaan. Hän palasi A-maajoukkueeseen kesällä 2023 ja on pelannut maaliskuun 2024 loppuun mennessä kahdeksan A-maaottelua, joista neljä avauskokoonpanossa.

## Lähteet
Matti Rantapörhölä

**Matti Vilhelm Rantapörhölä** (11. syyskuuta 1891 Kemin maalaiskunta – 19. maaliskuuta 1939 Kemi) oli suomalainen prokuristi ja lohenkalastaja, joka oli 1920- ja 1930-luvulla merkittävä lohenkalastaja Perämeren alueella.

Matti Rantapörhölä kävi Tampereen kauppaopiston ja tuli vuonna 1916 Kemiin Oy Rantalan palvelukseen. Kun Rantapörhölän veli kuoli vuonna 1925 hän alkoi huolehtia sukunsa hallussa olleista huomattavista lohenkalastuksista mutta oli myös samassa Oy Rantalan palveluksessa prokuristina ja johtokunnan jäsenenä. Rantapörhölän perhe oli aloittanut kalastuksen Kemin edustalla sijainneelta Pieni Valkiakari saarelta käsin vuonna 1919 ja saarelle oli rakennettu makasiini vuonna 1921. Matti Rantapörhölän perustama Rantapörhölä Oy rakensi saarelle jääkellarin ja suolaamon. Saarella oli kolme venevalkamaa, jotka oli yhdistetty rautatiekiskoilla. Saarella oli kalastusaikana keväästä aina myöhäiseen syksyyn saakka työssä useita kymmeniä henkilöitä. Yhtiön osakkaana oli muun muassa everstiluutnantti, laivanvarustaja ja Petsamosta käsin toimineen Jäämeren kalastuslaivaston omistaja Ragnar Nordström. Rantapörhölä perehtyi lohenkalastukseen ja kehitti pyyntitekniikoita ja kalasaaliin käsittelyä niin että hänen omistamastaan Valkeakarin kalastamosta tuli alallaan Suomen huomattavin. Rantapörhölä keräsi Valkeakarilla käsitellyistä lohista myös suomu- ym. näytteitä lohitutkijoiden käyttöön ja Valkeakarin kalastamosta tuli tunnettu myös ulkomailla. 

Rantapörhölä oli Perämeren kalastajain keskusliiton ja Suomen Kalastusyhdistyksen johtokuntien jäsen. Kemissä Rantapörhölä hoiti kunnallisia luottamustehtäviä, oli pankin konttorin valvojana, yhdistysten ja liikkeiden tilintarkastajana, kirjanpidon opettajana Kemin lyseossa ja työväenopistossa sekä liikeapulaisyhdistyksen ja kansallisseuran puheenjohtajana. Hän harrasti teatteria, kuului Kemin teatterin näyttelijäkuntaan ja oli teatterin johtokunnan jäsenenä. 

Matti Rantapörhölä kuoli 47-vuotiaana sydänkohtaukseen maaliskuussa 1939 Kemissä.

## Lähteet

## Aiheesta muualla
* Matti Rantapörhölä veneessään, Museovirasto, Kansatieteen kuvakokoelma (Finna)
* Matti Rantapörhölä seuralaisineen Valkeakarin kalastamon asuntolan portailla, T. H. Järven valokuva vuodelta 1929,  Museovirasto, Kansatieteen kuvakokoelma (Finna)
* Keminmaan Valkeakarin kalastamo (Rantapörhölä), verkkojen tuulehtaminen, Museovirasto (Europeana)
Australian ralli 1997

**Australian ralli 1997** (viralliselta nimeltään *10. API Rally Australia*) oli rallin maailmanmestaruussarjan kilpailu kaudella 1997. Kilpailu järjestettiin 30. lokakuuta&ndash;2. marraskuuta 1997. Kilpailu oli kauden toiseksi viimeinen ja erikoiskokeiden yhteispituus oli . 

## Tulokset

## Lähteet
Aillant-sur-Milleron

**Aillant-sur-Milleron** on kunta Ranskassa Loiret’n departementissa Centre-Val de Loiren alueella. Se sijaitsee Milleronjoen varrella, noin 30 kilometriä Montargisin kaupungista kaakkoon.

Saint-Martinin kirkko rakennettiin 1100-luvulla. Kirkon laiva on vuodelta 1680, ja  sakasti rakennettiin kellotornin eteläpuolelle julkisivun uusimisen yhteydessä vuosina 1877-1891.

Kunnan pesutalo on peräisin vuodelta 1892, ja kunnostettiin vuonna 2012 näyttelypaikaksi. Se sijaitsee 150 metrin päässä kylän keskustasta.

## Tunnettuja kuntalaisia
*Jacques-Paul Migne (1800-1875), pappi ja kustantaja
*Marcel Deprez (1843-1918), sähköinsinööri joka kehitti sähkönsiirtoa tasavirralla

## Lähteet

## Aiheesta muualla
Mount Tyree

**Mount Tyree** on Etelämantereella sijaitseva 4&nbsp;852 metriä korkea vuori. Se on Etelämantereen toiseksi korkein vuori, joka sijaitsee 40 metriä korkeammasta Vinsonin massiivista noin 13 kilometriä luoteeseen. Mount Tyree kuuluu Sentinelin vuoristoon. Vuori löydettiin alun perin vuonna 1958 Yhdysvaltain laivaston ilmajoukkojen toimesta, ja sinne kiipesivät ensimmäisinä John Evans ja Barry Corbe vuonna 1967.

## Lähteet
Uinnin Suomen-mestaruuskilpailut 1937

Suomen Uimaliitto järjesti mestaruuskilpailut yhdessä osassa Helsingissä Humallahden uimalaitoksella 22.- 23.7.1937.

## Miehet

### '''100 m vapaauinti'''







### '''400 m vapaauinti'''







### '''1 500 m vapaauinti'''







### '''100 m selkäuinti'''







### '''200 m rintauinti'''







### '''4 x 200 m vapaauintiviesti'''







### '''Ponnahduslautahypyt'''







### '''Suorat kerroshypyt'''







### '''Vaihtelevat kerroshypyt'''







## Naiset

### '''100 m vapaauinti'''







### '''400 m vapaauinti'''







### '''200 m rintauinti'''







### '''100 m selkäuinti'''







### '''4 x 100 m vapaauintiviesti'''







### '''Ponnahduslautahypyt'''







### '''Suorat kerroshypyt'''







## Lähteet
* 
*
Henrik Menander

**Henrik Menander** (12. joulukuuta 1853 Fuglie – 12. elokuuta 1917 Malmö) oli ruotsalainen toimittaja, runoilija ja agitaattori. Hän kouluttautui korkinleikkaajaksi, ja kisällin vaelluksellaan Euroopassa hän tutustui sosialistisiin ajatuksiin sekä ammattiyhdistysliikkeeseen, joita hän Ruotsiin palattuaan alkoi ajaa yhdessä August Palmin kanssa. Menander korosti paikallisen yhteistyön merkitystä poliitikkojen ja ammattiyhdistysten välillä. Fredrik Sterkyn kuoltua vuonna 1900 Menanderille tarjottiin Landsorganisationenin puheenjohtajuutta, mutta hän kieltäytyi. Menander tunnetaan sanoittamastaan ”Arbetets söner” -työväenmarssista sekä ”Kansainvälisen” kääntämisestä ruotsiksi.
## Lähteet

## Aiheesta muualla
Medway (joki)

**Medway** on noin 110 kilometriä pitkä joki Kaakkois-Englannissa. Se saa alkunsa lähteistä, jotka sijaitsevat High Wealdissa ja Ashdown Forestissa, ja virtaa koilliseen Kentin maaseudulle. Siihen yhtyvät Beult-, Teise- ja Edenjoet Penshurstin ja Yaldingin kylien mailla ennen Tonbridgen kaupunkia.

Keskijuoksullaan Medway on vilkkaasti liikennöity vesiväylä, jossa on yksitoista sulkua. Jokiuomasta muokattiin kulkukelpoinen Maidstonesta ylävirtaan 1600-luvulla, jolloin sitä pitkin kuljetettiin maissia, rehua, hedelmiä, kiviä ja puuta. Vuorovesi nousee merestä jokea pitkin Maidstoneen saakka. 

Joki läpäisee North Downsin harjanteen Maidstonen ja Rochesterin välillä. Varsinkin Medwayn kaupunkipiirin alueella sen rannoilla on tiheää asutusta ja teollisuutta. Rochesterin jälkeen se levenee 20 kilometrin mittaiseksi estuaariksi, johon pääsee myös merikelpoisilla aluksilla. Joki laskee vetensä Thamesin estuaariin ja Pohjanmereen lähellä Sheernessin kaupunkia.

Wealdin alueella Medwayjoen vedessä elää taimenia, turpia, seipiä, särkiä ja haukia. Syvemmillä paikoilla esiintyy myös lahnoja ja suutareita ja matalammilla paikoilla mutuja, töröjä, kivennuoliaisia, kivisimppuja, pikkunahkiaisia ja ahvenia. Medwayn estuaari on suojeltu lintujen tärkeänä pesimis- ja talvehtimispaikkana.

## Lähteet
Laplatanturpiaali

**Laplatanturpiaali** (*Xanthopsar flavus*) on turpiaaleihin kuuluva lintulaji. Lajia tavataan uhanalaisena Etelä-Amerikassa.

## Koko ja ulkonäkö

Laplatanturpiaali kasvaa 18–19 cm pitkäksi. Sukupuolet eroavat toisistaan ulkonäöltään. Laplatanturpiaalikoiraan pää, rinta ja vatsa ovat kirkkaan keltaiset. Niska, selkä ja siivet ovat mustat. Naaraslinnun päälaki selkä ja siivet ovat tumman ruskeat. Selässä on heikohkosti erottuvia harmaita juovia. Laplatanturpiaalinaaraan naama rinta ja vatsa ovat keltaiset.

## Levinneisyys ja elintavat
Laplatanturpiaalia tavataan Brasilian eteläosista Argentiinaan, mutta varsinkin Argentiinassa se on hävinnyt monilta alueilta. Lajin elinympäristöä ovat ruohomaat ja se elää alueesta riippuen niin savanneilla ja maatalousmailla kuin kosteikkojen ruovikoissakin. Se liikkuu suurimmillaan muutaman kymmenen linnun parvina. Laplatanturpiaali pesii kolonioina ja pesimäkausi on lokakuusta tammikuulle. Laplatanturpiaali syö niveljalkaisia.

Laplatanturpiaali luokitellaan erittäin uhanalaiseksi, ja kannan kooksi arvioidaan 2&nbsp;500–10&nbsp;000 yksilöä. Kantaa uhkaa elinympäristön häviäminen laiduntamisen, maastopalojen ja rikkaruohomyrkkyjen käytön vuoksi. Myös pyydystäminen häkkilinnuiksi ja pesäloiset ovat uhka.

## Lähteet
Hedin Automotive Finland

**Hedin Automotive Finland Oy** (elokuuhun 2022 **[[Laakkonen-yhtiöt|Veljekset Laakkonen Oy]]**) on ruotsalaisen Hedin Mobility Groupin omistama autokauppaketju, joka myy uusia BMW-, Citroën-, Fiat-, Ford-, Hongqi-, INEOS-, Jeep-, Kia-, Maxus-, Mazda-, MG-, MINI-, Mitsubishi-, Nissan-, Opel-, Peugeot-, Škoda- ja Subaru-merkkisiä autoja. Hedin Automotive toimii Espoossa, Forssassa, Helsingissä, Hämeenlinnassa, Joensuussa, Jyväskylässä, Järvenpäässä, Kotkassa, Kouvolassa, Kuopiossa, Lahdessa, Lappeenrannassa, Lieksassa, Oulussa, Porissa, Porvoossa, Raisiossa, Tampereella, Turussa, Vantaalla ja Varkaudessa.

Huhtikuussa 2023 Hedin Automotive ilmoitti ostavansa Delta Auton ja Delta Motor Groupin. Joulukuussa 2024 Hedin Mobility Group ilmoitti ostavansa Fordin maahantuonti- ja jakelutoiminnot Suomessa.

## Lähteet

## Aiheesta muualla
* Hedin Automotiven kotisivut
RAC-ralli 1997

**RAC-ralli 1997** (viralliselta nimeltään *53. Network Q RAC Rally*) oli rallin maailmanmestaruussarjan kilpailu kaudella 1997. Kilpailu järjestettiin 22.&ndash;25. marraskuuta 1997 ja keskuspaikka oli Cheltenhamissa. Kilpailu oli kauden viimeinen ja erikoiskokeiden yhteispituus oli .

Tommi Mäkinen ajoi kilpailussa kuudenneksi ja sai yhden pisteen huolimatta flunssasta. Mäkinen voitti kuljettajien mestaruuden yhden pisteen erolla ennen kilpailun voittanutta Colin McRaeta.

## Tulokset

## Lähteet

## Aiheesta muualla
* Rally-Maps.com
Deep Dive Dubai

**Deep Dive Dubai** on Dubaissa Yhdistyneissä arabiemiraateissa sijaiseva maailman syvin uima-allas, joka avattiin heinäkuussa 2021. Allas on 60 metriä syvä, ja siihen mahtuu 14 miljoonaa litraa vettä.

Allas on osterin muotoinen, mikä on kunnianosoitus Dubain helmisukellusperinnölle. Veden lämpötila on jatkuvasti 30 °C. Veden alle on rakennettu vedenalaisen kaupungin jäänteet, ja siellä on muun muassa kerrostalo, kirjasto ja biljardipöytä. Allas on valaistu hyvin kaikkialta, ja sinne on asennettu vedenalainen äänijärjestelmä. Altaassa kuvataan myös vedenalaisia elokuvia.

Altaassa järjestetään laitesukelluskursseja ympäri vuoden eritasoisille sukeltajille. Allas sijaitsee noin 15 minuutin päässä Dubain keskustasta. Tunnin sukellus  maksaa 135–410 dollaria.

## Lähteet

## Aiheesta muualla
* Kotisivut
Karl Vasama

**Karl Johan Vasama** (30. kesäkuuta 1864 – 27. maaliskuuta 1939 Turku) oli suomalainen kapellimestari ja musiikkikapteeni.

Vasama tuli jo nuorena musiikkiopintojen jälkeen vuonna 1881 soittajaksi Turun tarkk'ampujapataljoonaan ja yleni siellä soittokunnan vanhimmaksi ja varajohtajaksi. Kun Turun tarkk'ampujapataljoona hajotettiin Vasama siirtyi Turun Soitannollisen Seuran soittokuntaan. Kun tämä soittokunta lopetti talousvaikeuksien vuoksi toimintansa Vasama perusti oman torvisoittokunnan, joka toimi sitten useita vuosia.

Suomen itsenäistyttyä Vasama palasi armeijaan ja oli Helsingissä Rannikkotykistörykmentti I:n kapellimestarina 1919–1928 eläkkeelle siirtymiseensä saakka. Sittammin Turkuun muuttanut Vasama toimi vielä Kaarinan VPK:n soittokunnan johtajana, Turun suojeluskunnan kapellimestarina ja Turun yliopiston ylioppilaskunnan soittokunnan johtajana.

Vasama sävelsi muutamia kappaleita kuorolle ja sovitti suuren joukon sävellyksiä torvisoittokunnalle ja kuorolle.

## Lähteet
Tulevaisuuden museo

**Tulevaisuuden museo** () on Dubaissa Arabiemiraateissa sijaitseva museo, jota johtaa Dubain hallitsija Muhammad ibn Rašid Al Maktum. Museo avattiin helmikuussa 2022, ja sen on suunnitellut arkkitehtitoimisto Killa Design. 

Museossa voi tutustua teknologian kehittymiseen muun muassa terveyden, veden ja ruoan, sekä ekosysteemien ja biotekniikan kautta.

## Lähteet

## Aiheesta muualla
* Kotisivut
Kaupunkiseutu

**Kaupunkiseutu** käsittää kaupungin ja sitä ympäröivät kunnat. Kaupunkiseudun kasvu on riippuvainen alueen liikennemaantieteellisistä seikoista sekä  liikenneyhteyksien ja liikennetekniikan sujuvuudesta. Kaupunkiseudulla voidaan Suomessa tehdä maankäytön, asumisen ja liikenteen sopimus (MAL-sopimus). Tälläiselllä sopimuksella parannetaan kuntien välistä vuorovaikutusta sekä maankäytön ja asutukseen ja liikenteeseen liittyvien toimien sujuvuutta.

## Lähteet
Suomen patristinen seura

**Suomen patristinen seura** on suomalainen tiedeyhdistys, jonka tarkoitus on edistää ja tehdä tunnetuksi varhaiskristillisyyden ja patristiikan tutkimusta. Tarkoitustaan varten seura tekee julkaisutoimintaa ja järjestää tilaisuuksia. Se on Tieteellisten seurain valtuuskunnan jäsen. Seura järjestää vuosittain Symposium Patristicum Fennicum -tapahtuman, jossa käsitellään vaihtuvia teemoja.

Suomen patristinen seura perustettiin 6. joulukuuta 2011 Suomen Ateenan-instituutissa. Sen ensimmäisenä puheenjohtajana toimi Gunnar af Hällström. Sittemmin puheenjohtajaksi valittiin Anni Maria Laato. Nykyisenä puheenjohtana toimii Harri Huovinen. Seuran jäsenmäärä on yli 60 henkeä.

Suomen patristinen seura on Suomen tiedekustantajien liiton jäsen. Sen julkaisutoimintaan lukeutuu *Studia Patristica Fennica* -julkaisusarja, johon sisältyy noin neljä vuosittaista nidettä, ja käännökset varhaiskristillisistä alkuperäisteksteistä.

## Lähteet
Ukrainan seitsemän ihmettä

**Ukrainan seitsemän ihmettä** () on kollektiivinen nimitys merkittäville nähtävyyksille ympäri Ukrainaa. Ne valittiin yhdessä yleisö- ja asiantuntijaäänestyksen tuloksena vuonna 2007. Projektin takana toimi Mikola Tomenkon Kotimaa-säätiö. Myöhemmin säätiö on rahoittanut uusien äänestysten järjestämisestä, joissa valittiin seitsemän luonnonihmettä (vuonna 2008), seitsemän ihmeellistä linnaa ja palatsia (2010) sekä erikseen Kiovassa sijaitsevat seitsemän kaupungin ihmettä (vuonna 2013). Alkuperäisestä listasta on sittemmin alettu käyttää nimitystä **Ukrainan seitsemän historiallis-arkkitehtonista ihmettä** ().

Osa kohteista kuuluu samanaikaisesti useampaan eri listaan.

## Seitsemän historiallis-arkkitehtonista ihmettä

Lähde:

## Seitsemän luonnonihmettä

Lähde:

## Seitsemän ihmeellistä linnaa ja palatsia

Lähde:

## Kiovan seitsemän ihmettä

Lähde:

## Lähteet
Hansi Niese

**Johanna "Hansi" Niese** (10. marraskuuta 1875 Wien – 4. huhtikuuta 1934 Wien) oli itävaltalainen laulaja ja näyttelijä.

Niese esiintyi Wienissä jo 10-vuotiaana Franzin roolissa Adolf L’Arrongen näytelmässä *[[Hasemanns Töchter]]*. Hän teki monia esiintymisiä Habsburgien monarkian alaisuudessa olleiden alueiden paikallisteattereissa ennen paluutaan Wieniin vuonna 1893. Niese esiintyi vuosina 1893–1899 Raimundtheaterissa. Arvostelijat vertasivat häntä Wienin maineikkaimpiin näyttelijöihin kuuluneisiin Therese Kronesiin, Josefine Gallmeyeriin ja Marie Geistingeriin. Vuonna 1898 Niese esiintyi Berliinissä. Hän meni vuonna 1899 naimisiin näyttelijä, teatterinjohtaja Josef Jarnon kanssa. Pariskunnalle syntyi vuonna 1901 tytär Hansi Jarno, josta tuli vanhempiensa tavoin näyttelijä.

Niese esiintyi 1900-luvulla miehensä johtamassa Theater in der Josefstadtissa ja muissa Wienin suurissa teattereissa. Hän esiintyi monissa aikansa uusissa opereteissa, joihin kuului *[[Die Försterchristl]]* (1907). Lisäksi hän esiintyi muun muassa Gerhart Hauptmannin näytelmien pääosissa. Niese teki fonografiäänityksiä ja esiintyi useissa mykkäelokuvissa. Hän menetti miehensä vuonna 1932 ja tyttärensä vuonna 1933. Hän itse kuoli sydämen vajaatoimintaan vuonna 1934. Niese on haudattu kunniahautaan Wienin Zentralfriedhofiin. Volkstheater Wienissä paljastettiin hänen kunniakseen rakennettu monumentti vuonna 1952.

## Lähteet
Arktisen instituutin saaret

**Arktisen instituutin saaret** () on Karanmerellä sijaitseva saariryhmä Venäjän Krasnojarskin aluepiirin pohjoisosassa. Saariston löysivät toisen kansainvälisen polaarivuoden kartoitustyön aikana vuosina 1932-1933 tutkimusaluksilla *Rusanov* ja *[[Sibirjakov (jäänmurtaja)|Sibirjakov]]* kulkeneet retkikunnat. Saariryhmä on nimetty Venäjän polaarialueita tutkivan tutkimuslaitoksen (AARI) aiemman nimen mukaan. Tundrakasvillisuuden tai lumen peittämä saariston kohoaa korkeimmillaan alle 50 metriä merenpinnan yläpuolelle.

Hallinnollisesti asumaton saariryhmä kuuluu Krasnojarskin aluepiirin Taimyrin dolgaanien ja nenetsien piiriin. Saariryhmä on osa tiukasti suojeltua, vuonna 1993 perustettua Suurta arktista luonnonpuistoa.

Arktisen instituutin saaret sijaitsevat noin 160 kilometriä Taimyrin niemimaan pohjoispuolella. Lähimmillään saariryhmän eteläosasta mantereelle kaakkoon on noin 115 kilometriä. 

Saaristoon kuuluu neljä matalaa saarta ja hiekkasärkkiä. Pääsaari on **Ostrov Bolšhoi** (Остров Большой, Suuri saari), ja saariston eteläosassa sijaitsee Ostrov Sidorova (Остров Сидорова, Sidorovan saari). Näiden välissä, saariston itäosassa, sijaitsee Malyi (Pieni saari) ja neljäs saari sekä muutamia pienempiä hiekkasärkkämäisiä saaria.


Arkticheskiy Institut Islands 2020-08-18 Sentinel-2 L2A True color.jpg|Arktisen instituutin saaret Sentinel-2 -satelliitin ottamassa valokuvassa.
Kara seaAI.PNG|Arktisen instituutin saarten sijainti Karanmeressä.


## Lähteet

## Aiheesta muualla
MoonRay

**MoonRay** on DreamWorksin kehittämä renderöintiohjelmisto, jota se käyttää elokuvien teossa. Ohjelmisto on käytössä elokuvissa, kuten *[[Hurja jengi]]* ja *[[Puss in Boots: The Last Wish]]*. Elokuussa 2022 yhtiö kertoi julkaisevansa MoonRayn avoimena lähdekoodina. MoonRay käyttää Monte Carlo -menetelmää säteenseurantaan. MoonRay käyttää DreamWorksin hajautettuun laskentaan tarkoitettua ohjelmistokehystä nimeltä Arras, joka myös sisältyy avoimena lähdekoodina julkaistavaan koodiin. MoonRayn lähdekoodit on julkaistu 15. maaliskuuta 2023. MoonRay on julkaistu Apache-lisenssillä. MoonRay toimii Linux-käyttöjärjestelmällä.
Ohjelmisto on tarkoitettu hyödyntämään kaikkia tietokoneen ytimiä jatkuvasti ja tukee renderöintiä suorittimella ja grafiikkaprosessorilla. Ohjelmisto kykenee sekä tyyliteltyyn että fotorealistiseen lopputulokseen. Ohjelmiston mukana tulee Hydra-delegaatti, jonka myötä integroituu muihin ohjelmistoihin kuten Houdini ja Katana. MoonRay tukee Embree-kirjastoa ja oneAPI-rajapintaa.

## Tunnustukset
DreamWorks Animation on saanut vuonna 2019 Entertainment Technology Lumiere Award palkinnon MoonRay/Arras -kehityksestä.

## Lähteet
Alexander Girardi

**Alexander Girardi** (5. joulukuuta 1850 Graz – 20. huhtikuuta 1918 Wien) oli itävaltalainen tenori ja näyttelijä. Hän esiintyi monien operettien kantaesityksissä.

Girardi teki näyttämödebyyttinsä Rohitsch-Sauerbrunnissa vuonna 1869. Hän esiintyi useissa kaupungeissa ennen saapumistaan Wieniin vuonna 1870. Hän liittyi siellä Strampfer-Theateriin. Girardi esiintyi vuodesta 1874 Theater an der Wienissä. Vuonna 1894 hän liittyi Carltheateriin ja vuonna 1896 Deutsches Volkstheateriin. Girardi palasi Theater an der Wienin esiintyjäksi vuonna 1902. Hän lähti vuonna 1907 Berliiniin, jossa oli Thalia-Theaterin jäsen. Palattuaan Wieniin vuonna 1909 hän liittyi Raimundtheateriin. Girardin mukaan on nimetty tiet Grazissa ja Wienissä.

Girardi loi rooleja Johann Strauss nuoremman, Carl Millöckerin, Carl Zellerin, Edmund Eyslerin ja Emmerich Kálmánin opereteissa.

## Lähteet
Tizi Ouzou

**Tizi Ouzou** (; kabyyliksi *Tizi Wezzu*) on kaupunki ja Tizi Ouzoun maakunnan hallinnollinen keskus Algeriassa. Se sijaitsee Sebaoujoen laaksossa sata kilometriä Algerista itään. Vuoden 2008 väestönlaskennan mukaan Tizi Ouzoussa oli 135&nbsp;100 asukasta.

Kaupungin nimi tarkoittaa kabyyliksi ”väriherneiden solaa”. Turkkilaiset rakensivat sinne vuosina 1720–1721 linnoituksen, jonka viereen syntyi Tizi Ouzoun kylä. Ranskalaiset perustivat vuonna 1858 pienen sotilas- ja hallintokeskuksen, joka alkoi kehittyä vuosina 1888–1910 rakennetun rautatien ansiosta. Tizi Ouzoun departementti perustettiin vuonna 1956. Kaupunki kasvoi ympäröivästä Suur-Kabyliasta suuntautuneen muuttoliikkeen seurauksena Algerian itsenäisyyssodan aikana ja varsinkin maan itsenäistymisen jälkeen. 1970- ja 1980-luvuilla siitä tuli myös kabyylien poliittisen ja kulttuuritoiminnan keskus.

Tizi Ouzousta on maantieyhteydet naapurimaakuntiin ja rautatie Boumerdèsin maakunnan Théniaan. Ympäröivä maaseutu tuottaa oliiveja, hedelmiä ja viiniä. Kaupungissa on muun muassa tekstiili-, sähkölaite- ja huonekalutehtaat. Tizi Ouzoun yliopistokeskus perustettiin vuonna 1977, ja siitä tuli yliopisto vuonna 1990.

Kaupungin nähtävyyksiä ovat keskustan moskeija, roomalaisaikainen mausoleumi ja Mouloud Mammerin kulttuuritalo käsityökeskuksineen. Lähiseudun kohteita ovat kaupungin yllä kohoava Djebel Belloua -vuori, kabyylikylät sekä Djurdjuravuoret ja niiden kansallispuisto.

## Lähteet
Koskilinna

**Asunto Oy Koskilinna** on Tampereella Hatanpään valtatie 2:ssa Suomen Pankin talon ja Haarlan palatsin välissä sijaitseva asuin- ja liikerakennus, joka valmistui 1924. Talon Hatanpään valtatien puoleinen osa on viisikerroksinen ja Pellavatehtaankadun puoleinen osa kolmikerroksinen. 1920-luvun klassismia edustavan punatiilisen talon suunnitteli Heikki Tiitolan rakennustoimisto. 

Talon rakennustyöt aloitettiin 17. maaliskuuta 1924 ja talo valmistui asumiskuntoon marraskuun lopulla 1924. Talossa oli sen valmistuessa 15 asuinhuoneistoa ja niissä yhteensä 58 huonetta. Ensimmäisessä kerroksessa oli myymälä- ja varastohuoneita, kellarikerroksessa varastoja, halkokellari ja keskuslämmityslaitos.

Koskilinnan talossa on toiminut vuodesta 1936 lähtien Koskilinnan Kahvikauppa.

## Lähteet
Janette Ylisoini

**Janette Ylisoini** (s. 6. huhtikuuta 2006) on suomalainen painonnostaja ja voimanostaja. Hän edustaa keravalaista Voimailuseura Bodonosta. Ylisoini on painonnostossa kaksinkertainen alle 17-vuotiaiden Euroopan mestari (2022 ja 2023) ja yksinkertainen alle 20-vuotiaiden Euroopan mestari (2025) ja työnnössä Euroopan ennätyksen haltija (135 kg marraskuu 2025). Voimanostossa hän on yksinkertainen alle 18-vuotiaiden Euroopan mestari (2023). Hän on myös kaksinkertainen painonnoston yleisen sarjan Suomen mestari (2024, 2025). Vuonna 2025 yleisen sarjan Suomen mestaruuskilpailuissa Ylisoini palkittiin kilpailuiden parhaana naispainonnostajana. Ylisoini kilpailee painonnostossa sarjassa 77 kiloa ja voimanostossa sarjassa 76 kiloa.

MM-tasolla Ylisoini on voittanut painonnostossa 17-vuotiassa hopeaa vuonna 2022, 20-vuotiaissa pronssia vuonna 2024 ja voimanostossa 18-vuotiaissa pronssia vuonna 2024.

Ylisoinin ennätykset painonnostossa ovat 112 kg tempauksessa (sarjassa 77 kg) ja 135 kg työnnössä (sarjassa 77 kg). Paras yhteistulos on 245 kg (sarjassa 77 kg). Ylisoinin tempaus, työntö ja yhteistulos ovat kaikki suurimmat, mitä kukaan suomalaisnainen kautta aikojen nostanut. Lisäksi Ylisoinin tulos on paras suomalaisnaisen nostama tulos, kun se suhteutetaan kehonpainoon. Voimanostossa hänen ennätyksensä ovat 207,5 kg jalkakyykyssä (sarjassa 76 kg), penkkipunnerruksessa 95 kg (sarjassa 76 kg) ja maastanostossa 200 kg (sarjassa 76 kg). Paras yhteistulos on 501,5 kg (sarjassa 76 kg).

Ylisoini on valittu Urheilutoimittajien Liiton äänestyksessä Suomen parhaaksi painonnostajaksi vuonna 2023 ja 2025 .

## Lähteet
Katana (täsmennyssivu)

**Katana** voi tarkoittaa seuraavia:
* Katana, japanilainen miekka
* Katana, DC Comicsin supersankaritar
* Katanat, kasvisuku
* Katana, ruotsalainen metalliyhtye
* Diamond DA20 Katana, kaksipaikkainen lentokone
* Foundry Katana, Foundryn valaistusohjelmisto
* Suzuki Katana, moottoripyörä
Mizzi Günther

**Mizzi Günther** (8. helmikuuta 1879 Varnsdorf – 18. maaliskuuta 1961 Wien) oli itävaltalainen operettilaulaja, joka oli äänialaltaan sopraano.

Günther esiintyi alun perin alueteattereissa. Asetuttuaan Wieniin hän esiintyi vuonna 1901 Carltheaterissa ja liittyi vuonna 1905 Theater an der Wieniin. Hän loi 30. joulukuuta 1905 Hanna Glawarin roolin Franz Lehárin operetissa *[[Iloinen leski]]*. Günther menestyi myös esiintymisillään Leo Fallin operetissa *[[Die Dollarprinzessin]]* (1907) ja Franz Lehárin operetissa *[[Der Mann mit den drei Frauen]]* (1908). Vuonna 1909 hän liittyi Johann Strauss -teatteriin, jossa hän loi Mary Annin roolin Lehárin operetissa *[[Das Fürstenkind]]*. Vuonna 1911 Günther palasi Theater an der Wieniin ja loi Lehárin operetin *[[Eva (operetti)|Eva]]* nimiroolin. Vuodesta 1915 hän esiintyi jälleen Johann Strauss -teatterissa ja vuodesta 1919 Theater an der Wienissä. Myöhemmin Günther esiintyi Raimundtheaterissa ja Volksoper Wienissä. Hän teki esiintymisiä vielä vuonna 1948.

## Lähteet
Džohar Dudajevin pataljoona

**Džohar Dudajevin pataljoona**, virallisesti **Džohar Dudajevin tšetšenialainen rauhanturvaajapataljoona** (), on Ukrainan kansainvälisen legioonan alaisuudessa taisteleva vapaaehtoisosasto. Se koostuu suurimmaksi osaski ensimmäisen ja toisen Tšetšenian sotien veteraaneista. Pataljoona on nimetty Itškerian presidentin Džohar Dudajevin mukaan.

## Historia
Pataljoona perustettiin Tanskassa vuonna 2014 Venäjän miehitettyä Krimin niemimaan. Tanskassa asuu merkittävä tšetšenien diaspora, joka muutti sinne toisen Tšetšenian sodan jälkeen. Pataljoona on taistellut Venäjää ja sen asettamia nukkehallituksia vastaan Itä-Ukrainassa vuodesta 2014 lähtien yhdessä Šeikki Mansurin pataljoonan kanssa. Ennen Venäjän hyökkäystä Ukrainaan vuonna 2022 pataljoona koulutti aliupseeristoa. 

Pataljoonan perustajiin kuulunut Isa Munajev toimi sen ensimmäisenä komentajana aina kuolemaansa saakka. Munajevin kuoltua Debaltseven taistelun yhteydessä vuonna 2015 pataljoonan komentajaksi nousi Adam Osmajev, joka on aiemmin ollut epäiltynä Vladimir Putinin salamurhayrityksestä.

## Tunnettuja pataljoonalaisia

* İsa Sadıqov (Azerbaidžanin entinen puolustusministeri)
* Sergey Melnikoff (amerikkalais-tšetšenialainen valokuvaaja)
* Nureddin Ismailov (entinen Harmaiden susien johtaja)
* Amina Okujeva (Adam Osmajevin vaimo)

## Lähteet
Veli-Matti Saukko

**Veli-Matti Saukko** (s. 15. huhtikuuta 1943 Hämeenkyrö) on suomalainen entinen jääkiekkoilija. Hän edusti SM-sarjassa Tampereen Ilvestä kaudella 1962–1963. Saukko pelasi 3 ottelussa tehden tehot 1+1. Pelaamissaan otteluissa hänelle ei vihelletty jäähyjä.
Ennen SM-sarjakauttaan Saukko oli pelannut kolme kautta Ilveksen riveissä silloista A-junioreiden SM-sarjaa.

## Lähteet
Mall of the Emirates

**Mall of the Emirates** () on Dubaissa Yhdistyneissä arabiemiraateissa sijaitseva kauppakeskus. Se avattiin vuonna 2005, ja siellä on 545 myymälää ja 96 ravintolaa. Parkkitilaa autoille löytyy yli 7&nbsp;200 paikkaa.

Kauppakeskuksen palvelut sijaitsevat neljässä kerroksessa, ja siellä on myös aidosta lumesta tehty 22&nbsp;500 neliömetrin kokoinen sisähiihtokeskus Ski Dubai.

## Lähteet

## Aiheesta muualla
* Kotisivut
Graeme Jenkins

**Graeme James Ewers Jenkins** (s. 31. joulukuuta 1958 Lontoo) on brittiläinen kapellimestari.

Jenkins opiskeli Cambridgen yliopistossa, jossa johti Giuseppe Verdin *[[Stiffelio]]n* Britannian-ensiesityksen. Orkesterinjohdon opetusta hän sai Norman Del Marilta ja David Willcocksilta Royal College of Musicissa. Jenkins johti siellä opiskellessaan opiskelijaesitykset Benjamin Brittenin oopperoista *[[Albert Herring]]* ja *[[Ruuvikierre (ooppera)|Ruuvikierre]]*. Ammattimaisen debyyttinsä hän teki vuonna 1982 johtamalla *[[Kerjäläisooppera]]n* esityksen Kent Operassa. Vuosina 1986–1991 Jenkins toimi Glyndebournen kiertävän oopperaseurueen musiikillisena johtajana. Ensimmäisen esityksensä Glyndebournen oopperafestivaalilla hän piti vuonna 1987 johtamalla *[[Carmen]]in*. Samana vuonna Jenkins teki ensimmäisen esiintymisensä Manner-Euroopassa johtaessaan *[[Hannu ja Kerttu (ooppera)|Hannun ja Kertun]]* tuotannon Genevessä.

Jenkins debytoi English National Operassa *[[Così fan tutte]]n* esityksellä vuonna 1988. Hän oli Dallasin oopperan musiikillinen johtaja vuosina 1994–2013 ja Kölnin oopperan päävierailija vuosina 1997–2002. Oopperan lisäksi Jenkins on johtanut myös orkesteri- ja kuoro-ohjelmistoa.

## Lähteet
Dubain oopperatalo

**Dubain oopperatalo** eli **Dubain ooppera** on Dubaissa Yhdistyneissä arabiemiraateissa sijaitseva 2&nbsp;000-paikkainen oopperatalo, joka on Dubain ensimmäinen oopperatalo. Siellä esitetään oopperaa, balettia, konsertteja ja myös muita tapahtumia, kuten taidenäyttelyitä.

Oopperatalon suunnitteli arkkitehtitoimisto Atkins ja pääarkkitehti Janus Rostock. Rakennus avattiin vuonna 2016 kolmen vuoden rakentamisen jälkeen. Rakennuksen ulkomuoto on saanut inspiraatiota perinteisestä arabien purjealuksesta dausta.

## Lähteet

## Aiheesta muualla
* Kotisivut
Ain Dubai

**Ain Dubai** () on Dubaissa Yhdistyneissä arabiemiraateissa sijaitseva maailman suurin maailmanpyörä, joka avattiin lokakuussa 2021.

Ain Dubaissa on 48 hyttiä, jotka tarjoavat näkymät muun muassa Burj Khalifaan, Burj Al Arabiin ja Persianlahdelle. Maailmanpyörä on 250 metriä korkea ja lähes kaksi kertaa London Eyen kokoinen.

## Lähteet

## Aiheesta muualla

* Kotisivut
James the Beaver

**James the Beaver** oli joensuulainen rock-yhtye joka tunnettiin myös lyhenteellä **JTB** ja nimellä **JamesX**.

## Jäsenet
* Pasi Typpö (rummut)
* Markku Renko (kitara)
* Jussi "Jute" Musikka (kitara, taustalaulu)
* Aleksi Ojala (kosketinsoittimet, laulu)
* Antti Kohonen (basso, laulu)

## Julkaisut
Vuonna 1998 yhtye julkaisi albumin *Seeds* ja muutaman singlen vuosina 1998–2001:

* One And Only Life (1998)
* Out Tonight (1998)
* Singalong With... (1999)
* I know it's you/Spring song (1999)
* Branded (2000) (oli mukana myös Soundi 2001 -kokoelmalevyllä yhtyeen nimellä JamesX)
* To Want and Not to Need (2001)

## Aiheesta muualla

* Ylioppilaslehti 3/1999
* Jukka Junttila: JOENSUUN ROCKIN SYNTY JA ALTERNATIVE BOOMI
* Julkaisuja (Discogs)
Kiinan polaaritutkimusinstituutti

**Kiinan polaaritutkimusinstituutti** (; , lyhennys **PRIC**) on Kiinan kansantasavallan maapallon napaseutujen tutkimukseen keskittynyt tutkimuslaitos. Sen kotipaikka on Shanghai.

Kiina on lisännyt instituutin välityksellä läsnäoloaan voimakkaasti napa-alueilla. Maaliskuussa 2024 Kiinalla (PRIC:illä) oli kaksi jäätä murtavaa tutkimusalusta (Xue Long ja Xue Long 2) ja jo kuusi napa-alueiden tutkimusasemaa. Xuě Lóng tarkoittaa lumilohikäärmettä. Tutkimusasemista viisi sijaitsee Etelämantereella ja yksi on arktisella aluella. 

## Kiinan polaaritutkimusasemat

Kiinan napa-alueiden tutkimusasemista uusin (Qinling) rakennettiin talven 2023-2024 aikana. Tutkimusaseman rakentamisesta viestittiin jo vuonna 2017, mutta esimerkiksi koronapandemia viivytti hanketta. Ympärivuotiseksi suunniteltu tutkimusasema Qinling sijaitsee Rossinmeren Terra Novan lahden Inexpressible Island -saarella Etelämantereen rannikon edustalla, Uuden-Seelannin eteläpuolella. Alue kuuluu Uuden-Seelannin itselleen vaatimaan Rossinmaan sektoriin Etelämantereesta. Verraten lähellä Kiinan uutta tutkimusasemaa sijaitsevat muun muassa Italian Mario Zucchellin (noin 25-30 kilometriä pohjoiseen) ja Etelä-Korean Jang Bogon tutkimusasemat sekä vähän kauempana  Yhdysvaltain McMurdon ja Uuden-Seelannin Scott Base -tutkimusasemat.

## Lähteet
Luettelo 2020-luvun ohjelmistoista

Tämä on **luettelo 2020-luvun ohjelmistoista**. Luettelo on järjestetty aakkosjärjestykseen. Jos ohjelmistosta ei ole artikkelia luettelossa mainitaan lähde.

## Käyttöjärjestelmät
* MacOS Big Sur
* MacOS Monterey
* MacOS Sonoma
* MacOS Ventura
* Windows 11
* Windows Server 2022

## Mobiilisovellukset
* Eho
* Koronavilkku
* Ta Re Moriori

## Tekoälyt
* ChatGPT
* GPT-3
* GPT-4
* DALL-E
* Gemini - keskustelubotti
* Gemini - kielimalli
* GitHub Copilot
* Google Bard
* LaMDA
* Midjourney
* Poro
* Sora
* Stable Diffusion
* Whisper
* WormGPT

## Videopelit
Dubai Frame

**Dubai Frame** () on Dubaissa Yhdistyneissä arabiemiraateissa sijaitseva valokuvakehystä mukaileva maamerkki, joka rakennettiin vuosina 2013–2018.

Rakennuksen suunnittelusta järjestettiin kilpailu vuonna 2005. Kilpailuun osallistui 926 ehdokasta, ja voittajaksi valittiin Fernando Donis. Hän voitti suunnittelustaan 100&nbsp;000 dollaria.

Dubai Frame on valmistettu betonista, alumiinista, teräksestä ja lasista. Rakennuksessa on kaksi tornia, jotka on yhdistetty sillan kautta. Rakennus on 150 metriä korkea, ja tornit yhdistävä silta on 93 metriä pitkä. Osa sillan lattiasta on korvattu ihmisen painon kestävällä lasilla.

## Lähteet

## Aiheesta muualla
* Kotisivut